**Notă informativă**

**la proiectul hotărârii de Guvern pentru aprobarea Regulamentului privind modul de acordare a subvențiilor complementare din Fondul național de dezvoltare a agriculturii și mediul rural pentru acciza la motorina utilizată de fermieri în anul agricol 2023**

|  |
| --- |
| **1. Denumirea autorului și, după caz, a participanților la elaborarea proiectului** |
| Ministerul Agriculturii și Industriei Alimentare |
| 1. **Condițiile ce au impus elaborarea proiectului de act normativ și finalitățile urmărite**
 |
| În contextul crizelor actuale, inclusiv scumpirii galopante a inputurilor, în special a motorinei, atât în plan internațional, regional, cât și național, Ministerul a consultat cu toate părțile interesate intervențiile ce urmează a fi întreprinse în acest scop. De menționat că, prețul unui litru de motorină la moment trece de cifra de 18 lei, ceea ce constituie mai mult cu minim 6 lei față de anul 2021, atunci când pentru 1 litru de motorină procurată angro, producătorii agricoli achitau cca 12 lei.Prețurile mari la motorină în anul 2022 au majorat semnificativ sine – costul materiei prime cu cel puțin 40%, față de anul trecut, conform Costurilor normate ale produselor agricole pentru anul 2022, elaborate de Institutul Național de Cercetări Economice, creând astfel majorări în lanț a prețurilor pentru produsele finite, în special pentru produsele social importante.Totodată, pe lângă prețurile mari la motorină, producătorii agricoli vin după un an plin de crize declanșate de războiul din Ucraina, precum prețurile exorbitante la îngrășăminte care au crescut de peste 3 ori față de anul 2021, prețurile mici la producția agroalimentară, stocuri mari și tendință mică de export în special a producției cerealiere, embargoul impus de Federația Rusă la importul producției de origine vegetală din RM din 15 august 2022, prețurile mari la energia electrică și gaze naturale, precum și seceta severă din anul 2022, care a afectat în mare parte producția agricolă, în special culturile cerealiere.În anul 2022, în premieră, Ministerul a elaborat și promovat proiectul de hotărâre pentru aprobarea Regulamentului privind modul de repartizare a mijloacelor Fondului național de dezvoltare a agriculturii și mediului rural pentru compensarea accizelor la motorină utilizată de producătorii agricoli în anul 2022, aprobat prin HG nr. 275/2022.Astfel, pe parcursul anului 2022 AIPA a recepționat 3977 cereri prin care s-a rambursat acciza la motorină pentru 2589 producători agricoli unici.În rezultat AIPA a debursat pe contul producătorilor agricoli cca 115,0 mil. lei ce au rambursat acciza la motorină utilizată pentru:* Sectorul vegetal: a fost rambursată acciza în sumă de 109,38 mil. lei pentru utilizarea a 2679,8 mii kg motorină;
* Sectorul zootehnic a fost rambursată acciza în sumă de 5,57 mil. lei pentru utilizarea a 2679,8 mii kg motorină.

Compensarea accizei la motorină în anul 2022 a oferit producătorilor agricoli mijloace financiare pentru asigurarea lucrărilor agricole și a asigurat necondiționat securitatea alimentară a țării. Astfel, în contextul asigurării unui proces continuu de rambursare a accizei la motorină și asigurării unei previzibilități în activitatea producătorilor agricoli, Ministerul a elaborat și promovat noua lege privind subvenționarea în agricultură și mediul rural nr. 71/2023, unde, acest suport va purta caracter permanent (anual) sub forma subvențiilor complementare, analogic țărilor din Uniunea Europeană, inclusiv derivat și din faptul că RM este țară candidat la integrarea în UE.  |
| 1. **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene**
 |
| Proiectul nominalizat nu conține norme privind armonizarea legislației naționale cu legislația Uniunii Europene |
| 1. **Principalele prevederi ale proiectului și evidențierea elementelor noi**
 |
| Proiectul hotărârii pentru aprobarea Regulamentului privind modul de acordare a subvențiilor complementare din Fondul național de dezvoltare a agriculturii și mediul rural pentru acciza la motorina utilizată de fermieri în anul agricol 2023 3, stabilește modul de repartizare a mijloacelor financiare destinate subvenționării accizelor la motorina utilizată de fermieri în anul agricol 2023 pentru efectuarea lucrărilor în exploatațiile agricole. În acest scop, subvențiile complementare pentru acciza la motorină vor fi alocate fermierilor din Fondul național de dezvoltare a agriculturii și mediului rural, care în anul 2023 constituie 1500000,0 mii de lei și urmează a fi distribuite prin intermediul Agenției de Intervenție și Plăți pentru Agricultură.Subvențiile complementare pentru acciza la motorină se vor acorda întreprinderilor din sectorul vegetal și zootehnic, în scopul efectuării lucrărilor în anul agricol 2023, la motorina achiziționată în perioada 16 noiembrie 2022-30 septembrie 2023 inclusiv, după cum urmează:1) în cuantum de:a) 100% din cota stabilită pentru anul 2023 sau 3248 lei per tonă – pentru întreprinderile micro, mici și mijlocii, clasificate conform prevederilor Legii nr. 179/2016 cu privire la întreprinderile mici și mijlocii;b) 100% din cota stabilită pentru anul 2022 sau 2980 lei per tonă – pentru întreprinderile micro, mici și mijlocii, clasificate conform prevederilor Legii nr. 179/2016 cu privire la întreprinderile mici și mijlocii;2) în cuantum de: a) 30% din cota stabilită pentru anul 2023 sau 974,4 lei per tonă – pentru alte categorii de întreprinderi care nu sunt specificate în Legea nr. 179/2016 cu privire la întreprinderile mici și mijlocii;b) 30% din cota stabilită pentru anul 2022 sau 894 lei per tonă – pentru alte categorii de întreprinderi care nu sunt specificate în Legea nr. 179/2016 cu privire la întreprinderile mici și mijlocii;De menționat că, în cadrul prezentului Regulament vor fi eligibili toți fermieri, în sensul Legii nr. 71/2023 privind subvenționarea în agricultură și mediul ruralLa fel, subvențiile respective urmează a fi distribuite pentru fermierii atât din sectorul vegetal, cât și pentru cei din sectorul zootehnic, în baza unor norme care stabilesc cuantumul mediu necesar a motorinei pentru 1 ha și per cap de animal, specificat pentru fiecare în parte și pentru motorina procurată începând cu 16 noiembrie 2022, care a fost achiziționată pentru anul agricol 2023, în vederea efectuării lucrărilor agricole și nu a fost compensată anterior prin intermediul Regulamentului privind modul de repartizare a mijloacelor Fondului național de dezvoltare a agriculturii și mediului rural pentru compensarea parțială a accizelor la motorina utilizată de producătorii agricoli în anul 2022, aprobat prin Hotărârea Guvernului nr. 275/2022, care a prevăzut acordarea compensațiilor la motorina procurată până la data de 15 noiembrie 2022 inclusiv.Pentru a fi eligibili subvenționării complementare pentru acciza la motorină, solicitanții trebuie să respecte următoarele criterii:1) să fie înregistrați în modul stabilit de legislație, nu mai târziu de data depunerii cererii de solicitare a subvențiilor;2) să dețină în proprietate și/sau gestiune terenurile agricole, exploatațiile zootehnice și alte exploatații agricole;3) exploatațiile agricole să fie cu termenul de funcționare utilă neexpirat, conform Catalogului mijloacelor fixe, aprobat prin Hotărârea Guvernului nr. 941/2020;4) motorina să fie utilizată pentru efectuarea lucrărilor în exploatațiile agricole și să fie achiziționată începând 16 noiembrie 2022, conform facturilor fiscale;5) nu se află în proces de insolvabilitate/lichidare;6) nu au restanțe la bugetul public național;7) și-au asumat obligația de a respecta condiționalitățile;8) nu sunt incluşi în Lista de interdicţie a subiecților subvenţionării;9) nu sunt persoane juridice ai căror fondatori, acţionari, asociaţi, administratori, beneficiari efectivi sunt înregistraţi ori își au reşedinţa în jurisdicţii care nu implementează standarde internaţionale de transparenţă.Dosarele pentru anul agricol 2023 se depun în perioada 1 februarie – 30 septembrie, dar nu mai mult de unul dosar pentru un semestru. Producătorul agricol poate solicita subvenția doar în baza facturilor fiscale eliberate în semestrul pentru care depune cererea de solicitare a subvenției, conform perioadelor:1) semestrul I – până la 29 iunie, pentru facturile din 16 noiembrie 2022 – 29 iunie 2023, inclusiv;2) semestrul II – de la 30 iunie până la 30 septembrie, pentru facturile din 30 iunie – 30 septembrie inclusiv; |
| 1. **Fundamentarea economico-financiară**
 |
| Pentru repartizarea subvențiilor complementare pentru acciza la motorină vor fi utilizate mijloacele alocate din Bugetul de stat, în limitele Fondului național de dezvoltare a agriculturii și mediului rural.  |
| 1. **Modul de încorporare a actului în cadrul normativ în vigoare**
 |
| Proiectul este elaborat în temeiul art. 12, lit. c) și art. 21 din Legea nr.71/2023 cu privire la subvenționarea în agricultură și mediul rural (Monitorul Oficial, 2023, Nr. 134-137 art. 209) |
| 1. **Avizarea şi consultarea publică a proiectului**
 |
| Proiectul a fost plasat spre consultări publice pe pagina web a Ministerului și particip.gov.md  |
| **8. Constatările expertizei anticorupție** |
|  |
| **9. Constatările expertizei de compatibilitate** |
| Nu este necesară.  |
| **10. Constatările expertizei juridice** |
|  |
| **11. Constatările altor expertize** |
|   |

**Viceprim-ministru,**

**Ministrul agriculturii și industriei alimentare Vladimir BOLEA**